Fiat Grande Panda får pris på under 200.000 kroner

Allerede i juni slap Fiat de første billeder af sin kommende Grande Panda crossover. Men nu er bilen officielt lanceret – og det med et løfte om, at priserne starter under 25.000 euro, svarende til knapt 187.000 kroner før dansk moms og afgifter.

Den bliver udrustet med et 44 kWh batteri og en 83 kW elektrisk motor (omkring 120 heste), der giver bilen en rækkevidde på omkring 310 WLTP-kilometer. Altså en bil, der primært sigter efter brugere i byerne med behov for små weekendture.

Faktisk minder den i mistænkelig grad om Citroën ë-C3, der har samme batterikapacitet og motor, men en anelse længere rækkevidde kva sin mindre fysik. Både Fiat og Citroën er ejet af Stellantis-gruppen og begge modeller bygger på gruppens Smart Car-platform, der kan bruges til både el-, fossil- og hybridbiler.

Inden 2026 vil Stellantis lancere hele 13 billigere modeller på tværs af koncernens bilmærker, baseret på Smart Car-platformen. Det er et direkte modtræk mod de mytiske “billige elbiler fra Kina”.

På trods af at Grande Panda er bare 3,99 meter lang og 1,76 meter bred, har bilen fem sæder. Hertil kan den have 361 liter i bagagerummet, ligesom der er plads til yderligere 13 liter pik-pak foran forsædepassageren.

Grande Panda vil i første omgang kun komme i enn hel-elektrisk udgave, der lanceres i Frankrig og Italien til efteråret. Senere vil der også komme en hybrid-udgave og en fossil-model. Sidstnævnte dog ikke i Europa. Hvornår bilen kommer til Danmark er endnu ikke fastsat.

Grande Panda vil blive bygget på Stellantis’ fabrik i Kragujevac, Serbien. Produktionen vil starte i anden halvdel af juli, blev det oplyst. Den vil vil eksistere side om side med den nuværende Panda minibil, som vil fortsætte i produktion indtil mindst 2027.

Læs mere: Elektrisk Panda er lille, men Grande.

Klik for at forstørre.

Nyheder på WhatsApp

iNPUT har lanceret en ny WhatsApp-kanal for at give dig det bedste fra vores artikler. Vi udsender et udvalg af to til tre af de seneste historier hver dag.

Du kan abonnere på vores kanal fra din mobiltelefon eller på WhatsApp-webstedet.

Opdateringer vises på fanen kanalfeed, og du kan endda vælge at få notifikationer, når der er noget nyt at se.

Klik på dette link for at se kanalen i WatsApp.

Fiat Grande Panda får pris på under 200.000 kroner